kardosdrur/scandi-wiki huggingface dataset:
De syv vise

De syv vise (græsk: οἱ ἑπτὰ σοφοί, hoi hepta sophoi) var i antikkens Hellas en ærestitulering til syv filosofer, poeter, statsmænd og lovgivere, som levede i tiden mellem 600- og 500-tallet f.Kr. og som var berømte i de påfølgende århundreder for deres visdom.

De syv vise 
Traditionelt har hver af de syv vise repræsenteret et aspekt af verdensvisdom, som blev opsummeret i et ordsprog eller visdomsord. Selv om listen af vismænd varierer med forskellige navne, er den følgende den mest almindelige:

 Kleobulos fra Lindos; poet fra Lindos, 500-tallet f.Kr.: «Moderation er det bedste av alle ting».
 Solon fra Athen, digter og lovgiver, ca. 638 – 558 f.Kr.: «Ingenting i eksess».
 Kilon fra Sparta, filosof, 500-tallet f.Kr.: «Begær ikke det umulige».
 Bias fra Priene, politiker, 500-tallet f.Kr.: «De fleste mænd er dårlige».
  Thales fra Miletos, filosof, 624 f.Kr – 547 f.Kr.: «Undgå at gøre hvad du vil klandre andre for».
 Pittakos fra Mytilene, politiker, ca. 640 – 568 f.Kr.: «Du bør vide hvilke muligheder du kan vælge».
 Periandros fra Korint, politiker, død ca. 587 f.Kr.: «Ingenting er umulig for den arbejdsomme».

Platon lister i dialogen Protagoras<ref>Platon: Protagoras 343a</ref> følgende syv vise: Thales; Bias; Solon; Pittakos; Kleobulos; Myson fra Chenae eller Chen; og Kilon. Det er den ældste kendte omtale af de syv vise.

Diogenes Laertios har en liste som skilder sig noget fra Platons liste, hvor han fremmer Periandros fra Korint i stedet for Myson, ellers er listen identisk.

 Kilder/referencer 

 Eksterne henvisninger 
 
 Plutark: The Dinner of the Seven Wise Men, i Loeb Classical Library''.
 Seven Sages of Greece, med illustrasjoner og andre lenker.
 Lendering, Jona: Seven Sages , inkluderer en graf med ulike kanoniske kilder.
 Sentences of the Seven Sages 

Filosofi
Personer fra antikkens Grækenland
Giardiasis

Giardiasis er en parasitisk infektion, der er forårsaget af organismen Giardia lamblia. Symptomer på infektionen kan omfatte diarre, mavesmerter og vægttab. Opkast, blod i afføringen og feber forekommer sjældnere. Symptomer optræder typisk 1 til 3 uger efter smitte og kan ubehandlet vare op til seks uger. Omkring 10% af de inficerede viser ingen symptomer.

Giardiasis Spreder sig normalt ved at cyster fra Giardia lamblia i afføring forurener fødevarer eller vand, der herefter bliver konsumeret. Det kan også spredes ved kontakt mellem mennesker og andre dyr. Cyster kan overleve i næsten tre måneder i koldt vand.

Forebyggelse af infektion kan ske ved forbedret hygiejne og ved tilstrækkelig varmebehandling af fødevarer. Personer uden symptomer behøver normalt ikke behandling. Personer med symptomer behandles normalt med tinidazol eller metronidazol. Patienter kan midlertidigt blive intolerante overfor laktose efter en infektion.

Giardiasis er en af de hyppigste parasit-infektioner på globalt plan. Forekomsten er så høj som 7% i udviklede lande og 30% i udviklingslandene. World Health Organization har beskrevet lidelsen som en overset sygdom.

I ECDCs (European Centre for Disease Prevention Control) årlige rapport om epidemiologi med data fra 2014 anføres, at der er registreret 17.278 tilfælde af giardiasis i 23 af de 31 lande, der er medlem af EU og EØS. Tyskland har det højeste antal rapporterede tilfælde med 4.011 tilfælde og Storbritannien har det næsthøjeste med 3.628 bekræftede tilfælde.

Referencer

Litteratur 
 Kathleen Meyer, How to Shit in the Woods: An Environmentally Sound Approach to a Lost Art, Ten Speed Press (1989). A practical guide to wilderness waste disposal to prevent giardiasis.

Eksterne henvisninger 
 Giardiasis Fact Sheet

Protozosygdomme
Mathias Flint

Mathias Flint (født 3. juli 1983) er en dansk skuespiller, der blandt andet er kendt for sin rolle, som Frederik IX i DRs "Frederik IX" og som provstisekretæren Simon Andreasen i DRs dramaserie Herrens Veje.

Han har spillet flere hovedroller i teaterproduktioner. Blandt andet, med stor ros til følge, som Henrik Bergman i Aarhus Teaters version af "Den Gode Vilje", som blev iscenesat af Emmet Feigenberg. Flint er desuden sanger og oversætter.

Referencer

Eksterne henvisninger 
 

Skuespillere fra Danmark
Víctor Espárrago

Víctor Rodolfo Espárrago Videla (født 6. oktober 1944 i Montevideo, Uruguay) er en uruguayansk tidligere fodboldspiller (midtbane) og -træner.

Espárrago spillede gennem sin karriere 40 kampe og scorede ét mål for Uruguays landshold. Han var en del af den landets trup til både VM 1966 i England, VM 1970 i Mexico, samt VM 1974 i Vesttyskland.

På klubplan spillede Espárrago blandt andet for Nacional og Danubio i hjemlandet, samt for Sevilla og Recreativo i Spanien.

Referencer

Eksterne henvisninger 

Fodboldspillere fra Uruguay
Fodboldspillere fra Recreativo de Huelva
Fodboldspillere fra Sevilla FC
Fodboldspillere fra Club Nacional de Football
Fodboldtrænere fra Uruguay
Personer fra Montevideo
Deltagere ved verdensmesterskabet i fodbold 1966
Deltagere ved verdensmesterskabet i fodbold 1970
Deltagere ved verdensmesterskabet i fodbold 1974
Horezuklostret

Horezuklosteret, også kendt som Hureziklosteret, blev grundlagt i 1690 af fyrst Constantin Brâncoveanu i Valakiet i nutidens Rumænien.
Det anses for at være et mesterværk af "Brâncovenesc-stil" (eller Rumænsk Renæssance, kendt for sin arkitektoniske renhed og balance, rigdommen af ​​dens skulpturelle detaljer, dens behandling af religiøse kompositioner, dens votivportrætter, og malede dekorationer.
Klosteret har været indskrevet på UNESCO's Verdensarvsliste siden 1993.

Referencer 

Klostre
Etableret i 1690
Bygninger, konstruktioner og anlæg i Rumænien
Verdensarvsområder i Rumænien
Jaime, hertug af Segovia og Anjou

Jaime, hertug af Segovia og Anjou RE, (Jaime Leopoldo Isabelino Enrique Alejandro Alberto Alfonso Víctor Acacio Pedro Pablo María de Borbón y Battenberg) (født 23. juni 1908 nær Segovia, Castilla y León, død 20. marts 1975 i Sankt Gallen, Schweiz) var titulær hertug af Segovia, senere også titulær hertug af Anjou. I 1908–1933 var han nummer to i arvefølgen til den spanske trone. I 1933–1975 havde han ikke arveret til den spanske trone. Fra 1941 fremførte han (en teoretisk) arveret til den franske trone.

Forældre 
Jaime af Segovia var den næstældste søn af kong Alfons 13. af Spanien og den britisk fødte dronning Victoria Eugenie af Battenberg. Han var barnebarn af Alfons 12. af Spanien, Henrik Moritz af Battenberg og Beatrice af Storbritannien. Han var oldesøn (datterdattersøn) af Victoria af Storbritannien.

Ægteskaber 
Jaime af Segovia giftede sig to gange. Første gang var med den fransk–italienske adelsprinsesse Emmanuelle de Dampierre (1913–2012), Parret fik to sønner, hvoraf den ældste blev gift med en datterdatter af den spanske diktator Francisco Franco.

Jaime og  Emmanuelle blev skilte i 1947. To år senere giftede Jaime sig med den tyske sangerinde Charlotte Luise Auguste Tiedemann (1919–1979), Dette ægteskab var barnløst.

Afkald på den spanske arveret 
Jaime havde en ældre bror, der hed Alfonso, og som var kronprins. Han mistede arveretten, da han giftede sig med en borgerligt født kvinde i 1933. Alfonso fik ingen ægtefødte børn, og han døde allerede i 1938. 

Jaime skulle have efterfulgt Alfonso som tronfølger, men Jaime var døv, og han blev forbigået. I stedet indsatte eksil-kongen (Alfons 13. af Spanien) den yngste broder (Juan af Barcelona) som eksil-tronfølger i 1933.

Den spanske diktator Francisco Franco ville ikke acceptere den liberale Juan af Barcelona som tronfølger. I stedet forhandlede Franco med en række andre prinser, og det endte med, at Juan af Barcelonas ældste søn blev tronfølger i 1971 og konge i 1975. Den senere konge (prins Juan Carlos) var kommet til Spanien i 1948, da han var 10 år gammel, og han var blevet opdraget i Francos ånd.

Jaimes brorsøn Juan Carlos af Spanien var konge i 1975–2014 .

Fransk tronprætendent 
Efter faderens død i 1941 gjorde Jaime forgæves krav på tidligere franske trone. For at understrege sit krav anlagde han den mere franske titel: Jacques Henri, hertug af Anjou.

Referencer 

Huset Bourbon
Kongelige fra Spanien
John Balliol

John Balliol (født ca. 1249, død 25. november 1314) var konge af Skotland fra 1292 til 1296. Han var far til Edward Balliol. 

Da Margaret af Skotland døde, var der ingen indlysende arving. Kong Edvard 1. af England tog magten og indsatte en stråmand, John Balliol, som konge. Da John Balliol gjorde oprør, indledtes Den skotske uafhængighedskrig, hvis resultat blev, at Robert Bruce blev konge.

Eksterne links 

Huset Balliol
Konger af Skotland
Monarker der har abdiceret
Fyrster fra middelalderen
NeoTokyo (video game)

NeoTokyo (stiliseret som NEOTOKYO°) er et multiplayer first-person shooter mod til Half-Life 2, udviklet af Studio Radi-8. Spillet blev udgivet for første gang den 3. juli 2009, og blev udgivet på Steam den 4. juli 2014. Spillet finder sted i en futuristisk version af Tokyo.

Referencer

Eksterne henvisninger
 
 Neotokyo GSDF (soundtrack pt. 1) på Bandcamp
 Neotokyo NSF (soundtrack pt. 2) på Bandcamp

Computerspil
Torre della Ghirlandina

Torre della Ghirlandina eller Ghirlandina er klokketårnet på katedralen i Modena i Emilia-Romagna i Italien.

Med en højde på 86,12 m er det Modenas traditionelle vartegn, der er synligt fra alle sider uden for byen.

Tårnet blev opført i 1179 i fem etager og hed oprindeligt Torre di San Geminiano. For at konkurrere med Bolognas tårne tilføjede Modena det karakteristiske ottekantede spir, der blev tegnet af Arrigo da Campione, som var en af de talrige mestre fra Campione, der deltog i katedralens renoveringer i 1200-1400-tallet. Det blev dekoreret med to ghirlander (rækværk i marmor), som gav tårnet navn

I tårnet findes rummet Sala della Secchia med berømte kalkmalerier fra 1400-tallet, som viser Secchia rapita, der mindes tårnets betydning som byens skatkammer. I Sala dei Torresani-salen på 5. etage findes en række udsmykkede kapitæler.
De fem klokker i tårnet er C-dur-klokker, der er støbt i renæssancen.

Eksterne henvisninger 

Modena
Verdensarvsområder i Italien
Smæklaasen

Smæklaasen kan henvise til

 Smæklaasen (film fra 1908) - en dansk film fra 1908
 Smæklaasen (film fra 1911) - en dansk film fra 1911
Thranes Minde

Thranes Minde var en hvid villa, der omkring år 1900 lå på Sjællandsgade 3 på Nørrebro i København. Villaen bar sit navn efter Hans Thrane, der havde drevet stor reberbane og beskæftiget mange arbejdere på Nørrebro. Hans Thrane var født i 1810 og døde som velhavende mand i 1897. En af hans sønner Ludvig Thrane, født 1838, boede en tid i Thranes Minde sammen med sin yngre hustru Laura Thrane. Ludvig og Laura Thrane ses foreviget i vinduet på et billede af Thranes Minde fra omkring år 1900.

Referencer 

Forsvundne bygninger, konstruktioner og anlæg i København
Kano og kajak under sommer-OL 2020

Kano og kajak under sommer-OL 2020 bliver afviklet på 2 forskellige lokaliteter. I slalom afvikles konkurrencerne på Canoe Slalom Course, mens sprint afvikles på Sea Forest Waterway. Begge afviklingssteder ligger i Tokyo Bay zonen.

Turneringsformat 

Konkurrencen består af to discipliner i to forskellige bådtyper. Såvel slalom som sprint afvikles i både kano og i kajak og alle disciplinerne er for både damer og herrer.

Tidsplan 
Konkurrencen i Sprint følger den nedenstående tabel.
MO = Morgen, MI = Middag

Medaljefordeling

Medaljetabel

Medaljevindere

Slalom

Sprint

Referencer

Eksterne henvisninger 
 https://tokyo2020.org/en/games/sport/olympic/canoe/
 https://www.canoeicf.com/
EM i håndbold 2022 (mænd)

Europamesterskabet i håndbold for mænd 2022 var den 15. udgave af EM i håndbold for mænd arrangeret af European Handball Federation. Slutrunden med deltagelse af 24 hold blev spillet i Ungarn og Slovakiet.

Mesterskabet var endnu engang præget af coronaviruspandemien og en række spillere var løbende forhindret i at deltage i kampe pga. positive tests.

På trods af hjemmebane og store forhåbninger om en god slutrunde kom  ikke videre fra indledende runde. , ,  og  kvalificerede sig til semifinalerne. Bronzevinderne fra sidste EM, , var meget tæt på at kvalificere sig til semifinalerne, men tabte den sidste og afgørende kamp til Sverige med ét mål efter at have været foran med fire med seks minutter tilbage af kampen.

Finalen kom til at stå mellem de forsvarende mestre fra  og VM-sølvvinderne fra 2021, , der vandt efter en tæt kamp med 27-26. Verdensmestrene fra 2021, , vandt bronzekampen 35-32 over OL-guldvinderne fra .

Budrunde

Tidslinje for budrunde 
Tidslinje for budrunde var som følgende:
 1. maj 2017: Nationer, somviser interesse for værtskab, sender deres bud ind.
 1. juli 2017: Budmanuler blev sendt til de interesserede nationer.
 1. november 2017: Deadline for endelig bud og at sende ansøgningsdokumentation ind til EHF.
 15. december 2017: Ansøgninger vil blive godkendt ved EHF executive committee i Hamborg.
 20. juni 2018: Afsløringen af værtsnation(er) blev afsløret ved EHF Euro 2022 ved 14th ordinary EHF congress i Glasgow, Skotland.

Bud 
Følgende lande havde på forhånd udtrykt interesse for at være værter for mesterskabet:
 ,  & 
 ,  & 
 ,  & 
 
  & 
 

Da deadlinen for de endelige bud var over, havde de følgende sendte deres ansøgninger ind:
 ,  & 
  & 
  &

Spillesteder

Lodtrækning 
Lodtrækningen blev afholdt 6. maj 2021 i Budapest.

Seedningen

Dommere 
De 18 dommerpar, blev annonceret 10. september 2021.

Indledende gruppespil

Gruppe A

Gruppe B

Gruppe C

Gruppe D

Gruppe E

Gruppe F

Mellemrunde

Gruppe I

Gruppe II

Slutspil

Femteplads

Semifinaler

Bronzekamp

Finalekamp

Rangering og statistik

All-Star 
All-star holdet og MVP blev annonceret 30. januar 2022.

Top målscorer 

Kilde:

Referencer 

Håndbold i 2022
2022 (mænd)
Håndbold i Ungarn
Håndbold i Slovakiet
EM i håndbold 2024 (mænd)

Europamesterskabet i håndbold for mænd 2024 bliver den 16. udgave af EM i håndbold for mænd arrangeret af European Handball Federation. Slutrunden med deltagelse af 24 hold skal spilles i Tyskland fra 10. til 28. januar 2024. Det er første gang, at Tyskland er værter for herrernes EM i håndbold, og første gang, at ét land skal være alene-vært for en EM-slutrunde med 24 hold.

Følgende lande havde på forhånd udtrykt interesse for at være værter for mesterskabet:
 Tjekkiet, Ungarn og Slovakiet
 Danmark og Schweiz
 Tyskland
 Makedonien
 Litauen

Spillesteder 
 Düsseldorf – Merkur Spiel-Arena
 Berlin – Mercedes-Benz Arena 
 Hamborg – Barclaycard Arena
 Köln – Lanxess Arena
 Mannheim – SAP Arena
 München – Olympiahalle

Lodtrækning 
Lodtrækningen blev afholdt 10. maj 2023 i Düsseldorf.

Seedningen

Dommere 
De 18 dommerpar, blev annoceret 25. september 2023.

Indledende gruppespil

Gruppe A

Gruppe B

Gruppe C

Gruppe D

Gruppe E

Gruppe F

Mellemrunde

Gruppe I

Gruppe II

Slutspil

Femteplads

Semifinaler

Bronzekamp

Finalekamp

Rangering og statistik

Referencer 

Håndbold i 2024
2024 (mænd)
Håndbold i Tyskland
Dinosaur Provincial Park

Dinosaur Provincial Park er et område i det sydøstlige Alberta i Canada, som er kendt som et af de rigeste fundsteder for dinosaurusskeletter i verden. Der er i området registreret over 50 dinosaurusarter fordelt på skeletter af over 500 enkeltindivider, heraf 150 komplette skeletter. Disse skeletter er udstillet over store dele af verden. Parken ligger i dalen omkring Red Deer-floden præget af nøgne klippeformationer samt prærie og poppelbevoksning nær floden. De omfattende fund af fossilrester af over fem hundrede arter af liv, der omfatter helt ned til mikroskopiske bregnesporer har gjort, at parken, der er på 7.825 ha, er optaget på UNESCO-verdensarvsliste.

Referencer

Eksterne henvisninger 

 Dinosaur Provincial Park , UNESCO World Heritage Site
 Officiel webside 

Verdensarvsområder i Canada
Alberta
Knud Degn

Knud Oluf Jessen Degn (født 11. maj 1880, død 16. maj 1965) var en dansk olympisk sejlsportsmand. Degn deltog i 1924 i Paris, hvor han var med til at vinde sølvmedalje i 6-meterklassen i båden "Bonzo" efter den norske båd "Elisabeth V". Besætningen på "Bonzo" ud over Knud Degn af Christian Nielsen og Vilhelm Vett. I kampen om andenpladsen havde den danske og den hollandske båd begge fem point i sidste del af konkurrencen, hvorpå danskerne fik sølvet, da de var en smule bedre end hollænderne i konkurrencens første del. Sejladserne blev gennemført uden for Le Havre i perioden 21. til 26. juli.

OL-medaljer 
  1924  Paris - Sølv i sejling, 6-meterklassen  Danmark

Kilder

Eksterne henvisninger 

Sejlsportsfolk fra Danmark
Deltagere for Danmark ved sommer-OL 1924
Olympiske sølvmedaljevindere fra Danmark
César Arturo Ramos

César Arturo Ramos Palazuelos (født 15. december 1983) eller César Arturo Ramos eller César Ramos - er en mexicansk fodbolddommer, som har været medlem af FIFA siden 2014. Han har medvirket ved CONCACAF Champions League og ved VM-kvalifikationskampene for Nord- og Mellemamerika til VM 2018.

César Ramos fik sin debut i den mexicanske 1. division (næstbedste række) 28. oktober 2006 i en kamp mellem Club Atlético Zacatepec og Santos Laguna. Den 15. januar 2011 debuterede han som fjerdedommer i den bedste række, Liga MX (Mexicos Superliga), i kampen mellem San Luis F.C. og Puebla FC.
og senere samme år som hoveddommer mellem CF Monterrey og Puebla FC i San Luis Potosí City.

Internationalt har Ramos dømt finalen mellem Real Madrid og Grêmio i VM for klubhold 2017. Han er desuden den eneste mexicanske dommer ved VM i Rusland 2018.

Referencer

Eksterne henvisninger 

Fodbolddommere fra Mexico
Personer fra Culiacán
Dommere i CONCACAF Champions League
Dommere i CONCACAF Gold Cup
Dommere i VM i fodbold 2018
Alfonso Jaime, hertug af Anjou og Cádiz

Alfonso Jaime, hertug af Anjou og Cádiz, (spansk: don Alfonso-Jaim Marcellino Manuel Victor Maria de Borbón y Dampierre, fransk: Alphonse de Bourbon, duc d’Anjou) (født 20. april 1936 i Rom, Italien, død 30. januar 1989 i Colorado, USA) var titulær hertug af Cádiz og titulær hertug af Anjou. Han var sønnesøn af kong Alfons 13. af Spanien og fætter til kong Juan Carlos af Spanien. Han gjorde forgæves krav på de spanske og franske troner. Som fransk tronprætendent kaldte han sig Alphonse II.

Forældre 
Alfonso Jaime var den ældste søn af Jaime, hertug af Segovia og Anjou og den fransk–italienske adelsprinsesse Emmanuelle de Dampierre (1913–2012).

Alfonso Jaime var sønnesøn af kong Alfons 13. af Spanien og den britisk fødte dronning Victoria Eugenie af Battenberg. Han var oldesøn af Alfons 12. af Spanien, Maria Christina af Østrig, Henrik Moritz af Battenberg og Beatrice af Storbritannien. Han var tipoldesøn af Victoria af Storbritannien.

Ægteskaber 
Alfonso Jaime var gift med en datterdatter af den spanske diktator Francisco Franco. De blev forældre til to sønner.

Referencer 

Huset Bourbon
Kongelige fra Spanien
Mornaysauce

Mornaysauce () er en af de fremtrædende grundsaucer i det franske køkken. 
Den laves ved at tilsætte revet gruyère-ost til en bechamelsauce. 
Mornaysauce har siden 1800-tallet været anvendt i mange forskellige retter, blandt andet til fisk og skaldyr, men i Danmark kendes den bedst som ingrediens i gratinerede retter, såsom lasagne.

Sovse
S.P.C. Bendtsen

Simon Peter Christian Bendtsen (født den 3. april 1842 i Hillerød, død den 21. april 1912 i Hillerød) var en dansk arkitekt. Han var udlært som tømrer, gik på Kunstakademiet 1860-1872 og virkede som arkitekt i Hillerød.

Han har tegnet Pårup Station, samt de oprindelige stationer på Frederikssundbanen.

Litteratur 
 Weilbachs Kunstnerleksikon (3. udgave, 1947-52)

Arkitekter fra Danmark
Personer fra Hillerød
Walkover

En walkover, også W. O. eller w/o (oprindeligt to ord: "gå over") er tildelingen af en sejr, til en deltager, fordi der ikke er andre deltagere eller de andre deltagere er blevet diskvalificeret eller har tabt. Udtrykket kan anvendes i sport, men også til valg. Ordet bruges mere generelt ved udvidelse, især i politik, for en konkurrence, hvor vinderen er ikke den eneste deltager, men har meget lidt eller ingen konkurrence. Den snævre og udvidede betydninger af "walkover", som et enkelt ord, er begge fra 1829.

Se også 
 Bye

Referencer 

Politiske valg
Sportsterminologi
Bordj Bou Arréridj (provins)

Provinsen Bordj Bou Arréridj () er en af Algeriets 48 provinser. Administrationscenteret er Bordj Bou Arréridj.

Eksterne henvisninger 
 
 

Provinser i Algeriet
Bouira (provins)

Provinsen Bouira (, berbisk: ) er en af Algeriets 48 provinser. Administrationscenteret er Bouira.

Eksterne henvisninger 
 

Provinser i Algeriet
Boumerdès (provins)

Provinsen Boumerdès (, ) er en af Algeriets 48 provinser. Administrationscenteret er Boumerdès .

Eksterne henvisninger 
 

Provinser i Algeriet
Chlef (provins)

Provinsen Chlef (, ) er en af Algeriets 48 provinser. Administrationscenteret er Chlef.

Eksterne henvisninger 
 

Provinser i Algeriet
Christian 1. af Oldenburg

Christian 1. af Oldenburg, kaldet Christian den Stridbare (), (født ca. 1123 – ca. 1167) var greve af Oldenburg i Nordtyskland fra 1148 til 1167.

Biografi 
Christian var søn af Grev Egilmar 2. af Oldenburg. Efter faderens død blev arven efter ham delt mellem Christian og hans bror Henrik 1. Henrik grundlagde linjen Wildeshausen af det oldenburgske grevehus, mens Christian regerede i Oldenburg.

Christian var egentlig vasal under Henrik Løve, Hertug af Sachsen. Efter at have deltaget i Kejser Frederik Barbarossas første felttog mod Italien i 1154 og 1155 deltog han også i felttoget mod Mecklenburg i 1164 og i Slaget ved Östringsfelde i 1153, en del af Henrik Løves felttog mod friserne, som han dog tabte. Senest fra 1166 begyndte Christian dog at træde i modsætningsforhold til sin lensherre. Han forsøgte at modarbejde Henrik Løves indflydelse ved at få borgerne i Bremen på sin side, hvad der dog ikke kunne forhindre angreb fra Welferne, således at Christian måtte trække sig tilbage til Oldenburg, hvor han døde i 1167 under Henrik Løves belejring af byen. Da hans børn på dette tidspunkt endnu var mindreårige, blev det Henrik Løve, der som lensherre bestemte over Oldenburg, indtil sit fald fra magten i 1180.

Ægteskab, børn og efterkommere 
Christian var gift med Kunigunde, der formodentlig tilhørte Huset Versfleth. De fik følgende børn:
 Moritz 1. (ca. 1145 – efter 1209)
∞ Salome von Hochstaden-Wickrath
 Christian, kaldet Korsfareren (før 1167 – 1192)

Christian af Oldenburg var den første i en lang og fortsættende række af medlemmer i familien og blandt dens efterkommere, der kom til at bære personnavnet Christian.

Christian er direkte forfader i mandslinjen til Dronning Margrethe 2. af Danmark, Kong Harald 5. af Norge, Kong Konstantin 2. af Grækenland og Charles 3. af Storbritannien.

Der ses også en række eksempler på betydende senere ægteskaber i europæisk historie, hvor begge ægtefæller var direkte agnatiske efterkommere af Christian 1. af Oldenburg. Eksemplerne inkluderer: Didrik den Lykkelige & Adelheid af Oldenburg-Delmenhorst, Anton Günther af Oldenborg & Sophie Katharina af Slesvig-Holsten-Sønderborg, Gustav 3. af Sverige & Sophie Magdalene af Danmark, Christian 8. af Danmark & Dronning Caroline Amalie, Aleksandr 3. af Rusland & Dagmar af Danmark, Georg 1. af Grækenland & Olga Konstantinovna af Rusland samt Konstantin 2. af Grækenland & Anne-Marie af Danmark.

Anetavle 

</center>

Literatur 
 Biographisches Handbuch zur Geschichte des Landes Oldenburg (PDF; 6,8 MB), Isensee-Verlag, s. 126/127, .

Referencer

Se også 
 Oldenborg
 Hertugdømmet Oldenborg
 Storhertugdømmet Oldenborg

Eksterne henvisninger 
 Die Oldenburger Grafen  

Huset Oldenburg
Grever af Oldenburg
Tyskere fra middelalderen